Държавен вестник, бр. 69, 2010 г., стр. 83

БРОЙ  69	
Д Ъ Р Ж А В Е Н  В Е С Т Н И К 	
СТР.  83  
Ефективната стерилизация (достатъчно ниво 
на гарантирана стерилност) е възможна само 
при чисти медицински изделия. Поради това 
почистването има особено значение в цялостния 
процес на обработка на медицинските изделия.
Почистването, дезинфекцията, изплакването 
и сушенето могат да се извършват машинно 
(автоматизирано) или мануално (ръчно). Ма­
шинният процес има редица предимства пред 
ръчния, а именно – поддава се по-добре на 
стандартизиране и валидиране и намалява ри­
ска за лицата, извършващи обработката. При 
ръчното почистване и дезинфектиране се спаз­
ват мерките за лична безопасност (предпазно 
облекло, предпазни очила, подходящи ръкави­
ци, подходящо овъздушаване и вентилация на 
помещенията). Дезинфекцията се осъществява 
само с нефиксиращи и с доказана ефикасност 
дезинфектанти при спазване указанията (за кон­
центрация и експозиция) на производителите. 
При почистването се спазват следните 
принципи:
2.1. Достъпност на всички повърхности:
Всички външни и вътрешни повърхности 
на медицинските изделия да са достъпни за 
контакт с почистващите и дезинфектиращите 
средства. Отварят се вентилите и крановете, 
както и всички инструменти с шарнири, като 
ножици, щипки, клеми и др. Комплексните 
инструменти се разглобяват при възможност.
2.2. Ограничаване на риска от белтъчна 
фиксация и отлагания:
Методът и средствата за почистване се 
подбират по начин, при който се минимизира 
рискът от остатъчни отлагания (кръв, секрети, 
тъкани), както и тяхното фиксиране. Фикса­
цията на органични материи е предпоставка 
за кръстосано контаминиране и потенциално 
компрометира следващите стъпки на дезин­
фекция и стерилизация
2.3. Предпочитание към алкални почиства­
щи средства:
Алкалните почистващи средства (напр. за­
топлен разтвор на NaOH) притежават добра 
ефикасност по отношение отделянето на проте­
ини и масти от повърхността на инструментите, 
а също и известно антимикробно действие. 
Следва да се отчете, че алкалните разтвори 
са агресивни спрямо много от материалите. 
Поради това следва да се предпочитат за 
употреба медицински изделия, които съгласно 
указанията на производителя се поддават на 
алкално почистване.
2.4. Приложение на ултразвук:
Ултразвукът увеличава ефикасността на 
почистване при определени условия. В тези 
случаи се използва почистващо средство, което 
е активно в условията на третиране с ултра­
звук, като според указанията на производителя 
времето за експозиция се съгласува с времето 
на облъчване. Почистващото вещество не 
трябва да способства повторната адхезия на 
Раздел XXII
Инструкции за провеждането на отделните 
работни стъпки (процеси) при обработката 
и стерилизацията на медицински изделия в 
лечебните заведения
1. Предварително почистване, събиране, 
транспорт и междинно съхранение:
1.1. Предварително почистване:
При отлагане във времето на същинското 
почистване и дезинфекцията се налага предва­
рително почистване и подходящо съхранение 
при съблюдаване на следното:
а) Грубите замърсявания и засъхването на 
кръв и тъкани по инструментите се предо­
твратяват чрез подходящи техники (напр. чрез 
избърсване на външните замърсявания и из­
плакване на работните канали) непосредствено 
след употреба.
б) Средствата и техниките при предварител­
ното почистване се съобразяват с последващата 
обработка с цел избягване на негативни ефекти, 
напр. фиксиране на органичните субстанции 
чрез топлина или алдехиди, приложени пре­
ди същинското почистване. Изключения се 
допускат от гледна точка на безопасността на 
обработващия персонал в ситуации с повишен 
епидемичен риск, напр. обработка на инстру­
менти, използвани при пациенти с инфекции 
от групата на острите заразни заболявания, 
респ. при пациенти с особено опасни инфекции.
в) Изпълзват се практики, които намаляват 
риска от кристализиране на течности в кухини­
те и лумените на инструментите, защото това 
води до повишена чупливост.
1.2. Събиране:
При хирургичните инструменти се предпо­
чита методът на сухото събиране пред влажно 
или мокро събиране (в съдове с разтвор).
1.3. Транспорт и транспортни пътища:
Превозването се извършва в затворени 
контейнери и съответно – в затворени транс­
портни средства. Контейнерите и транспортните 
средства подлежат също на обработка, адек­
ватна на съдържанието (напр. стерилизирани 
инструменти в стерилизирани контейнери), и 
с цел избягване на кръстосана контаминация. 
Препоръчва се пространственото разделяне 
на транспортните пътища, а в случаите, кога­
то това е невъзможно, се извършва времево 
разделяне на потоците от замърсени и чисти 
(респ. стерилни) медицински изделия.
1.4. Междинно съхранение:
При междинното съхранение се препоръчва 
прилагането на принципа „първи влязъл, пър­
ви излязъл“, а именно медицинските изделия, 
постъпили първи в звеното за обработка, се 
предават първи за същинско миене, дезинфек­
ция и др.
2. Почистване (същинско почистване):